మరుగుదొడ్లకు గుంతలు తవ్వండిప్రధాని నరేంద్రమోదీ పిలుపు15 నుంచి ‘స్వచ్ఛతే సేవ’ప్రారంభించనున్న రాష్ట్రపతి కోవింద్న్యూఢిల్లీ, సెప్టెంబర్12(ఆంధ్రజ్యోతి): ‘‘ప్రజా ప్రతినిధుల్లారా... పలుగు, పారా చేత పట్టండి... మరుగుదొడ్ల కోసం మీ నియోజకవర్గాల్లో గుంతలు తవ్వి ఇతరులకు మార్గదర్శకంగా నిలవండి’’ అని కేంద్ర మంత్రులు, ఎంపీలకు ప్రధాని నరేంద్ర మోదీ పిలుపు నిచ్చారు. ప్రజాప్రతినిధులతో పాటు కేంద్ర, రాష్ట్ర ప్రభుత్వ అధికారులు కూడా అదనపు గంటలు పని చేసి.. శ్రమదానం చేయాలని కోరారు. స్వచ్ఛ భారత్ పథకంలో భాగంగా ఈ నెల 15వ తేదీనుంచి అక్టోబర్ 2 వరకూ కొత్తగా ‘స్వచ్ఛతే సేవ’ కార్యక్రమాన్ని చేపట్టనున్నారు. కాన్పూర్లోని ఒక గ్రామంలో రాష్ట్రపతి రామ్నాఽథ్ కోవింద్ ఈ కార్యక్రమాన్ని ప్రారంభించి, దేశ ప్రజలందరితో స్వచ్ఛభారత్ ప్రమాణం చేయించనున్నారు. ఈ మేరకు ప్రతి రాష్ట్రంలోని జిల్లాలు, బ్లాక్లు, మండలాలు, పంచాయతీల్లో ‘స్వచ్ఛతే సేవ’ కార్యక్రమం మారుమోగాలని ప్రధాని మోదీ భావిస్తున్నారు. అందులో భాగంగా మంగళవారం మంత్రివర్గ సహచరులతో సమావేశమైన మోదీ... స్వచ్ఛ భారత్ పథకాన్ని ప్రజల్లోకి మరింత చొచ్చుకుపోయేలా చేసేందుకు రానున్న 15 రోజుల కాలాన్ని సద్వినియోగం చేసుకోవాలని మోదీ సూచించారు. ఈ పథకానికి కేంద్రం మంజూరు చేసిన నిధులను ఆయా రాష్ట్ర ప్రభుత్వాలు ఏవిధంగా ఖర్చు పెడుతున్నాయో గమనించాలని కోరారు. నేటి తరం పిల్లలను ఈ ఉద్యమంలో భాగస్వామ్యులను చేయాలని కోరినట్లు సమాచారం. పిల్లలతో పనులు చేయించకుండా, స్వచ్ఛతకు సంబంధించిన అంశాలను ప్రజల్లోకి వెళ్లేలా చూడాలని తెలిపారు. శ్రమదానం ఎక్కువగా చేసిన కేంద్ర మంత్రులు, ఎంపీలు, అధికారులకు ర్యాంకులు కూడా ఇస్తే బాగుంటుదని అమిత్షా ప్రధాని మోదీకి సూచించినట్లు తెలిసింది.
marugudodlaku guntalu tavvandipradhaani narendramodi pilupu15 nunchi ‘swachchate seva’praarambhinchanunna rashtrapati kovindnyudilly, september12(aandhrajyoti): ‘‘praja pratinidhullara... palugu, para chetha pattandi... marugudodla kosam mee niyojakavargaallo guntalu tavvi itarulaku maargadarsakamgaa nilavandi’’ ani kendra mantrulu, empeelaku pradhaani narendra modii pilupu nicchaaru. prajaapratinidhulatho paatu kendra, rashtra prabhutva adhikaarulu kuudaa adanapu gantalu pani chesi.. shramadaanam cheyalani koraru. swachcha bharat pathakamlo bhagamga ee nela 15va tedeenunchi actober 2 varakuu kottagaa ‘swachchate seva’ kaaryakramaanni chepattanunnaru. kaanpuurlooni oka graamamlo rashtrapati ramnenth kovind ee kaaryakramaanni praarambhinchi, desha prajalandaritho swachchabharat pramaanam cheyinchanunnaru. ee meraku prati rashtramloni jillaalu, blaaklu, mandalaalu, panchaayatiillo ‘swachchate seva’ kaaryakramam maarumogaalani pradhaani modii bhaavistunnaaru. andulo bhagamga mangalavaaram mantrivarga sahacharulatho samavesamaina modii... swachcha bharat pathakaanni prajalloki marinta chochukupoyela chesenduku raanunna 15 rojula kaalaanni sadviniyogam chesukovalani modii suuchimchaaru. ee pathakaaniki kendram manjuru chesina nidhulanu aayaa rashtra prabhutvaalu evidhamgaa kharchu pedutunnayo gamaninchaalani koraru. neti taram pillalanu ee udyamamlo bhaagaswaamyulanu cheyalani korinatlu samacharam. pillalatho panulu cheyinchakunda, swachchataku sambandhinchina amsaalanu prajalloki vellela chuudaalani telipaaru. shramadaanam ekkuvagaa chesina kendra mantrulu, empeelu, adhikaarulaku ryaankulu kuudaa iste baguntudani amitsha pradhaani modeeki suuchimchinatlu telisindi.